K-51 (υποβρύχιο)

Το ***K-51*** ήταν ένα από τα δώδεκα υποβρύχια («υποβρύχια καταδρομικά») κλάσης *[[Υποβρύχιο κλάσης K (ΕΣΣΔ)|Κ]]* που ναυπηγήθηκαν για το Σοβιετικό Πολεμικό Ναυτικό στα τέλη της δεκαετίας του 1930. Η ναυπήγησή του διεκόπη εξαιτίας της εισβολής των Δυνάμεων του Άξονα στην ΕΣΣΔ τον Ιούνιο του 1941 (Επιχείρηση Μπαρμπαρόσα) και την πολιορκία του Λένινγκραντ που άρχισε μερικές βδομάδες αργότερα. Τυπικά εντάχθηκε στη δύναμη του Στόλου της Βαλτικής τον Σεπτέμβριο του 1941 όμως τον Δεκέμβριο του έτους αυτού υπέστη ζημιές εξαιτίας της σώρευσης πάγου. Εν τέλει κατέστη επιχειρησιακό έπειτα από τρία χρόνια και πραγματοποίησε δύο πολεμικές περιπολίες.

Το 1948 μεταφέρθηκε στο Βόρειο Στόλο και το επόμενο έτος μετονομάστηκε σε *B-5*. Στις αρχές της δεκαετίας του 1950 μετατράπηκε σε πλοίο δοκιμών για ένα νέο πειραματικό πύραυλο κρουζ, όμως το πρόγραμμα ανάπτυξης του συστήματος αυτού ακυρώθηκε το 1953 και δεν πραγματοποιήθηκε ανακατασκευή του *K-51*. Το 1955 ανατέθηκαν στο υποβρύχιο επικουρικά καθήκοντα και εν τέλει διεγράφη από τις τάξεις του ναυτικού για να διαλυθεί  για σκραπ.

## Περιγραφή

Παρόλο που τα σκάφη της κλάσης *[[Υποβρύχιο κλάσης Πράβντα|Πράβντα]]* δεν ήταν επιτυχημένα, η ηγεσία του Σοβιετικού Ναυτικού επέμεινε στην απόκτηση «καταδρομικών υποβρυχίων» που θα ήταν ικανά να επιχειρούν μακριά από την ΕΣΣΔ. Το 1936 εγκρίθηκε η ναυπήγηση τέτοιων σκαφών που θα είχαν επιπλέον δυνατότητα πόντισης ναρκών. Το εκτόπισμά τους ήταν 1490&nbsp;t (1470&nbsp;LT) στην επιφάνεια και 2104&nbsp;t (2071&nbsp;LT) σε κατάδυση. Είχαν ολικό μήκος 97,7&nbsp;m, πλάτος 7,4&nbsp;m και βύθισμα 4,5&nbsp;m όταν ήταν πλήρως έμφορτα. Μπορούσαν να επιχειρούν σε βάθος έως και 80&nbsp;m. Το πλήρωμά τους αποτελούνταν από 66 αξιωματικούς, υπαξιωματικούς και ναύτες.

Στην επιφάνεια προωθούνταν χάρη σε δύο ντιζελοκινητήρες 9DKR οι οποίοι μπορούσαν να αποδώσουν έως και 8400&nbsp;hp και η μέγιστη ταχύτητα πλεύσης ήταν 21&nbsp;kn. Εν καταδύσει προωθούνταν από δύο ηλεκτροκινητήρες PG11 μέγιστης ισχύος 1200&nbsp;hp χάρη στους οποίους μπορούσαν να φθάσουν τους 10,3&nbsp;kn. Η ακτίνα δράσης στην επιφάνεια έφθανε τα  με ταχύτητα πλεύσης 10,3&nbsp;kn και εν καταδύσει τα  με ταχύτητα 3,1&nbsp;kn.

Τα υποβρύχια της κλάσης *Κ* διέθεταν έξι τορπιλοσωλήνες των 533&nbsp;mm στην πλώρη και τέσσερις, ίδιου διαμετρήματος, στην πρύμνη. Μπορούσαν να μεταφέρουν έως και δώδεκα τορπίλες. Στο κατάστρωμα υπήρχαν δύο πυροβόλα των 100&nbsp;mm ενώ αντιαεροπορική κάλυψη παρείχαν δύο όπλα των 45&nbsp;mm.

## Επιχειρησιακή ιστορία
Η ναυπήγηση του *K-51* άρχισε στις 28 Φεβρουαρίου 1938 στο Ναυπηγείο Νο. 194 στο Λένινγκραντ και η καθελκύστηκε στις 30&nbsp;Ιουλίου 1939. Όταν εισέβαλαν οι Γερμανοί ήταν ολοκληρωμένο σε ποσοστό 88% και προβλέπονταν να παραδοθεί τον Σεπτεμβρίου. Εντάχθηκε στη δύναμη του Στόλου της Βαλτικής στις 17&nbsp;Σεπτεμβρίου χωρίς να πραγματοποιηθούν δοκιμές αποδοχής. Τον Δεκέμβριο του 1941 υπέστη ζημιές εξαιτίας της σώρευσης πάγου ενώ προετοιμάζονταν για παρατεταμένη πολεμική περιπολία στη θέση του λαβωμένου υποβρυχίου *[[K-52 (υποβρύχιο, 1939)|K-52]]*. Γερμανικά αεροσκάφη προκάλεσαν ξανά ζημιές στο *K-51* στις 24&nbsp;Απριλίου 1942. Επανενεργοποιήθηκε στις 17 Νοεμβρίου 1943 αλλά κατέστη πλήρως επιχειρησιακό μόλις τον Νοέμβριο του 1944.

Μεταξύ 27ης Νοεμβρίου και 1ης&nbsp;Δεκεμβρίου 1944 το *K-51* βρίσκονταν στη νοτιοανατολική Βαλτική και έκανε επτά επιθέσεις με τορπίλες και δύο με τα πυροβόλα του, όλες όμως ήταν ανεπιτυχείς. Τον Ιανουάριο του 1945 πραγματοποίησε δεύτερη περιπολία κατά τη διάρκεια της οποίας κατάφερε να βυθίσει ένα μικρό δανέζικο εμπορικό πλοίο αλλά κατάφερε να βυθίσει και δεύτερο εμπορικό παρόλο που έκανε δύο απόπειρες. 

Τον Αύγουστο του 1948 μεταφέρθηκε στον Βόρειο Στόλο και το επόμενο έτος μετονομάστηκε σε *Β-5*. Στις αρχές της δεκαετίας του 1950 τροποποιήθηκε προκειμένου να δοκιμαστεί ο πύραυλος κρουζ 10KhN, που ήταν αντίγραφο του γερμανικού V-1. Το όλο πρόγραμμα ακυρώθηκε τον Φεβρουάριο του 1953 αλλά το υποβρύχιο δεν ανακατασκευάστηκε και στα τέλη του 1955 αφοπλίστηκε και του ανατέθηκαν επικουρικά καθήκοντα. Παροπλίστηκε στις 13&nbsp;Μαρτίου 1975 και την ίδια ημέρα δόθηκε για σκραπ.

## Παραπομπές


## Βιβλιογραφία
*
*
* 

Κατηγορία:Υποβρύχια κλάσης K (ΕΣΣΔ)
Κατηγορία:Σοβιετικά υποβρύχια του Β΄ Παγκοσμίου Πολέμου